text: Sufyaan ibnu Abdullaah Rabbi irraa haa jaalatuu “Yaa Rasuulallaah, Islaama keeysatti waaniin si malee nama biraa hin gaafanne naaf himi.”Je’ee Rasuula gaafate. Rasuulli (SAW) “Rabbitti amane je’i, eegasii irra gad dhaabbadhu (sabadhu)”Je’een. Sahiih Muslim
text: #000003
text: Dura Rabbitti amanuudha. San booda ammoo irratti gad dhaabbachuudha.Irra gad dhaabbachuun ykn irratti sabachuun waan lamaan ibsama.Karaa Rabbiin itti ajaje qabatanii sanirratti deemuudha.Karaa kanarra turuudha hanga duuti dhuftutti.
text: #000004
text: Karaa Rabbii fi Rasuulli sallallaahu aleeyhi wasallam itti nu ajajanirra turuuf wanni nuti guuttachuu qabnu ikhlaasa. Ikhlaasa jechuun Rabbi qofa gabbaru, Rabbi qofaaf ibaadaa dalagu, Rabbi qofaaf jecha hamtuu inni irraa dhorge dhiisuudha.
text: #000005
text: Nabiyyii sallallaahu aleeyhi wasallam jala deemuu: Ibaadaan Rabbiif jecha dalagan hundi karaa Rasuulli (SAW) dalage irratti tahuu qabdi. Waan Rasuulli (SAW) itti ajaje, akka inni ajajetti, akka inni dalagetti dalaguufi waan inni irraa dhorgerraa dhorgamuudha, sun jaalalaa Rasuulaaf qabnu mirkaneeysa. Niin jaaladha jechaa faallaa jaalallee dalaguun waan hin malle.
text: #000006
text: Waan Rabbiin dirqama godhe dalaguufi waan haraamaa dhiisuu. Ibaadaa irratti gad dhaabbachuufi irratti sabachuuf hamtuu hunda irraa fagaatuufi dirqamoota hunda dalaguutu barbaachisa.
text: #000007
text: Ilmii ykn beekkumsa qabaachuun ibaadarratti gad dhaabbachuuf murteeysadha. Rabbiin Nabiyyii isaa (SAW) beekkumsa naaf dabali je’ii na khadhu je’ee isa ajaje. Nabiyyii tahuu wajjiin wanni dabaltii akka inni kadhatu ajajame beekkumsa qofa.
text: #000008
text: Rasuulli (SAW) akki je’e “Iimaanni gabrichaa hin sabatu waan qalbiin isaa hin sabatiniin, qalbiin isaatis hin sabattu hanga arrabni isaa sabatuu (zikriidhaan)”Musnad imaam Ahmad
text: #000010
text: Rabbiin iimaanarratti gad dhaabbachuu nuuf haa kennu.
text: #000012